stanford-oval/wikipedia huggingface dataset:
ספוטניק אהובתי
עלילה

המספר, המכונה במספר הזדמנויות ק', הוא מורה צעיר בתחילת דרכו. ידידתו הקרובה ביותר היא סומירה (ביפנית: סיגלית). סומירה חולמת להיות סופרת, היא מעריצה את ג'ק קרואק ומנסה לסגל לעצמה מנהגים ביטניקיים ונוהגת ללבוש מעיל גברי הגדול מכפי מידותיה וגרביים לא תואמים. המספר מאוהב בסתר בסומירה אך היא כלל איננה נמשכת אליו והוא משלים עם עובדה זו. סומירה פוגשת את מיו, אשת עסקים נשואה ממוצא קוריאני המבוגרת ממנה בשנים רבות ומתאהבת בה באופן מיידי. מיו מחבבת ומעריכה את סומירה והיא שוכרת אותה כעוזרת אישית בחברת יבוא היינות שהיא מנהלת. בעקבות המפגש והעבודה עם מיו, משנה סומירה את אורחות חייה; היא מתחילה להתלבש בצורה אלגנטית, עוברת לדירה טובה ומפסיקה לעשן. במקביל, היא מפתחת מחסום כתיבה. מיו וסומירה יוצאות למסע עסקים באירופה ופוגשות איש עסקים אנגלי אשר מאפשר להם לצאת לחופשה בבית הנופש שלו באי יווני.
יום אחד מקבל המספר שיחת טלפון מקוטעת ממיו הנמצאת באי היווני. היא מבקשת ממנו להגיע בדחיפות לאי ולסייע לה לחפש את סומירה שנעלמה בפתאומיות ללא שהשאירה שום סימן ורמז. המספר אכן מגיע במהירות לאי היווני ונפגש לראשונה עם מיו. בחיפושיו אחרי רמז כלשהו מסומירה הוא מוצא שני דיסקטים של מחשב ולומד באמצעותם גם להכיר את מיו ואת עברה.
שם הספר

"ספוטניק" הוא כינוי חיבה שנותרת סומירה למיו. בפגישתן הראשונה חיפשה מיו את המילה ביטניק כתיאור לג'ק קרואק, אך שגתה ובחרה במילה ספוטניק וטעות זו נחרתה בלב מיו. בהמשך הספר מדמה המספר את גיבורי הסיפור לספוטניק: גוף בודד הנע בחלל, כביטוי לאחת התמות המרכזיות בסיפור - הבדידות: ”מדוע בני האדם בודדים כל כך? מדוע הבדידות נחוצה כל כך? מיליוני אנשים חיים בעולם, כולם מחפשים, כולם מבקשים סיפוק אצל אחרים, ולמרות זאת אנחנו מבודדים את עצמנו. ... נשכבתי על גבי על האבן והבטתי מעלה אל השמים. חשבתי על כל הלוויינים הרבים הסובבים עתה סביב כדור הארץ. ... עצמתי את עיני והקשבתי בריכוז לצאצאי הספוטניק החגים עתה סביב כדור הארץ, קשורים אליו רק בכוח המשיכה. גושי מתכת בודדים בחשכת האינסוף בחלל. הם נפגשים, חולפים זה על פני זה, נפרדים ולא נפגשים עוד לעולם. בלי להחליף מילה, בלי להבטיח דבר.” (עמ' 181)
תמות

התמות המרכזיות בספר הן הבדידות, האהבה הבלתי נענית, הצער והאובדן, ושבריריות היחסים בין אנשים כתוצאה ממאורעות שתלויים בחלל, בזמן ובהתרחשויות בלתי מוסברות. במידה רבה, צועד הספר בעקבות ספרו המצליח של מורקמי, "יער נורווגי" (1987); אם בכך שגם הוא עוסק בצעירים המחפשים את דרכם בחיים ומתנסים באובדן, בדידות ובעצב, ואם בדמיונן של שתיים מגיבורות שתי היצירות הללו (סומירה ב"ספוטניק אהובתי" ונאוקו ב"יער נורווגי") להולדן קולפילד, גיבורו של סלינג'ר ב"התפסן בשדה השיפון".
ביקורת

איריס לעאל מבקרת את מורקמי על "דמיון די צר וחוש בלתי מפותח לעלילה", אך מצד שני היא גם כותבת כי "מורקמי מגלה הבנה עמוקה, אמפתיה יש לומר, לאותו סוג של נערים ונערות שעניינו גם את סאלינג'ר. הוא משרטט ביופי שאין להכחישו את מבוכתם המיוסרת, את התנגדותם המרדנית למראית העין המצוחצחת של תרבות המבוגרים ולעורמתה.".
ג'ולי מאיירסון (אנ'), סופרת ומבקרת הספרות של הגרדיאן, כותבת כי "אני לא ממש יודעת במה עוסק הרומן המפחיד החדש של מורקמי, אבל הוא נגע בי עמוק יותר ודחף אותי הלאה יותר מכל מה שקראתי זמן רב.". היא מסיימת את ביקורתה על הספר ועל מורקמי: "בכך הוא בוודאי משיג את עבודת הכתיבה הבדיונית הטובה והמערערת ביותר את עולמך הפנימי: לאלץ אותך להתבונן על החלקים של עצמך שאף פעם לא חשדת שהם שם".
היעלמותה של סומירה באי היווני הביאה חלק מהמבקרים למצוא דמיון בין ספרו של מורקמי ובין סרטו של אנטוניוני, "אוונטורה" (1960), שגם בו נעלמת אחת הגיבורות באי בים התיכון ולא משאירה שום סימן. קים ניומן (אנ'), סופר ומבקר של האינדפנדנט, טוען כי "ניתן לקרוא את הספר תוך שעתיים, עם הפרוזה המדויקת אך המתעתעת שלו. אך הוא מורכב בזהירות כמו פצצת זמן בעלת השהיה קצרה כדי להישאר בראש ולעורר אסוציאציות". הוא מסיים את ביקורתו על הספר בכך שהוא מציין כי באופן אירוני הסופר מצליח ליצור קשר אישי פשוט וטוב עם הקורא, תוך כדי הטענה שקשרים כאלה בין אנשים אינם אפשריים. שתי היצירות גם מאופיינות באקזיסטנציאליזם שמעסיק את יוצריהן.
הערות שוליים

↑  stanprager, Review of: Sputnik Sweetheart by Haruki Murakami, Regarp Book Blog, ‏2015-05-30 (באנגלית)
1 2 3 4  איריס לעאל, אהבה לעולם אינה נענית באהבה, באתר הארץ, 27 ביוני 2005
1 2  Julie Myerson, Free falling, הגרדיאן, 26 במאי 2001
↑  צחי בירן‏, אנשים טובים באמצע הדרך, באתר וואלה, 21 ביוני 2005
1 2  Kim Newman, On an island of lost souls, אינדפנדנט, 14 במאי 2001
↑  מאיה פינחסי‏, מיכאל שלי, באתר וואלה, 1 באוגוסט 2007
| --- | --- |
בקרת זהויות :  NLI: 987008981080205171
עונת 1956/1957 בגביע אירופה לאלופות בכדורגל

| --- | --- |

 מארחת:  אצטדיון סנטיאגו ברנבאו
 תקופת התחרות:  1 באוגוסט 1956 – 30 במאי 1957 (303 ימים)
 מספר משתתפות:  22
 הזוכה:  ספרד 1939 ריאל מדריד
 מספר משחקים:  44
 מספר שערים:  170 (3.86 בממוצע למשחק)
 מלך השערים:  אנגליה דניס ואיולט   (9 שערים)
 → 1955/19561957/1958 ←
עונת 1956/1957 בגביע אירופה לאלופות בכדורגל הייתה העונה השנייה של התחרות האירופית לקבוצות כדורגל והיא אורגנה על ידי אופ"א. המשחק הראשון התקיים ב-1 באוגוסט 1956 ותחרות הסתיימה ב-30 במאי 1957. בתחרות השתתפו 22 קבוצות. לאור הצלחת העונה הקודמת לתחרות נרשמו בנוסף למדינות שכבר השתתפו בעונה הקודמת, בולגריה, צ'כוסלובקיה, אנגליה, לוקסמבורג, רומניה וטורקיה.
משחק הגמר נערך באצטדיון סנטיאגו ברנבאו, מדריד.  התחרות הסתיימה בניצחון של ריאל מדריד בפעם השנייה ברציפות.
מתכונת התחרות

בתחרות השתתפו 22 קבוצות. כמו בשנה הקודמת, ההתאחדות הכדורגל האנגלית הייתה נגד השתתפות קבוצות מאנגליה בתחרות. למרות זאת מנצ'סטר יונייטד נרשמה. ריאל מדריד כמחזיקת הגביע קודמה ישירות לשמינית הגמר. 21 קבוצות הנותרות חולקו ל-3 בתים: מזרח אירופה, צפון מערב אירופה וצפון-מרכז אירופה. ההגרלה התקיימה במשרדי אופ"א, פריז ב-29 ביוני 1956. בהתאם לתוצאות ההגרלה, 3 קבוצות מכל בית העפילו ישירות לשמינית הגמר ו-4 קבוצות הנותרות נפגשו בשיטת משחק בית ומשחק חוץ לקביעת הקבוצה שתעפיל לשמינית הגמר.
בכל השלבים למעט משחק הגמר נערכו משחק בית ומשחק חוץ.
ראו גם

גמר גביע אירופה לאלופות 1957
ססאר לואיס מנוטי

ססאר לואיס מנוטי (בספרדית: César Luis Menotti;‏ 5 בנובמבר 1938 – 5 במאי 2024) היה מאמן כדורגל ארגנטינאי. מנוטי, שכונה "אל פלאקו" (הרזה) הוביל את נבחרת ארגנטינה לזכייה בפעם הראשונה בתולדותיה בגביע העולם בכדורגל ב-1978 שנערך בארגנטינה.
קריירה

מנוטי החל לשחק כחלוץ וכקשר התקפי ב-1960 ברוסאריו סנטרל. הוא שיחק בה 3 שנים ולאחר מכן עבר לשחק בראסינג קלוב לעונה אחת. ב-1965 עבר לשחק בקבוצת הפאר הארגנטינאית בוקה ג'וניורס במדיה שיחק עד 1966. לאחר מכן יצא לשחק מחוץ לארגנטינה, תחילה בארצות הברית בה שיחק בקבוצת ניו יורק ג'נרלס ולאחר מכן בברזיל בקבוצות סנטוס וקלוב אתלטיקו ג'ובנטוס בטרם פרש בשנת 1969.
קריירת האימון הארוכה של מנוטי התחילה ב-1970. קבוצתו הראשונה של מנוטי כמאמן הייתה ניואל'ס אולד בויס, יריבתה העירונית של רוסאריו סנטרל. באותה שנה עבר לאמן את הורקאן בה התפרסם לראשונה כמאמן. מושפע מסגנון משחקה של ברזיל ופלה במונדיאל 1970, הציגה קבוצתו משחק התקפי ומלהיב. בקבוצה שיחקו באותן שנים שחקנים כדוגמת מיגל אנחל ברינדיסי, רנה הואוסמן, אלפיו באסילה והקפטן חורחה קראסקוסה. תחת הדרכתו זכתה הורקאן באליפות המטרופוליטנו ב-1973.
אחרי כישלונה של הנבחרת במונדיאל 1974, מונה מנוטי למאמנה. משימתו העיקרית הייתה הובלת הנבחרת לזכייה במונדיאל 1978 אשר היה אמור להיערך בארגנטינה. באותן שנים שלטה במדינה החונטה הצבאית, מה שהגביר את הלחץ על מנוטי והנבחרת. למרות זאת, הכנות הנבחרת למשחקים לא התנהלו כהלכה, בעיקר בשל התנגדותן של קבוצות מבואנוס איירס ובראשן בוקה ג'וניורס וריבר פלייט לשלוח שחקנים לנבחרת. כתוצאה מכך, ביסס מנוטי את סגל הנבחרת על שחקנים  מפרובינציית סנטה פה וקורדובה. לפני תחילת המשחקים עורר מנוטי סערה גדולה אחרי שהעדיף לא לזמן את דייגו מראדונה למשחקי המונדיאל בטענה שהוא צעיר מדי.
את משחקי המונדיאל פתח מנוטי בצורה טובה והשיג שני ניצחונות על הונגריה וצרפת בתוצאה 1:2 בשני המשחקים. במשחק השלישי הפסידה ארגנטינה לאיטליה 1:0 אך למרות ההפסד העפילה לשלב הבא. אחרי ניצחון 0:2 על פולין ותיקו 0:0 עם ברזיל, ארגנטינה הייתה צריכה לנצח את פרו בהפרש של 4 שערים לפחות כדי להעפיל למשחק הגמר. ארגנטינה ניצחה לבסוף 0:6 אך הניצחון עורר השערות על כך שתוצאת המשחק הוטתה. במשחק הגמר התמודדה ארגנטינה עם נבחרת הולנד, וניצחה 1:3 אחרי הארכה. כוכבה של הנבחרת במשחקים היה מריו קמפס.
שנה מאוחר יותר הוביל מנוטי את הנבחרת הצעירה של ארגנטינה לזכייה במונדיאל הנוער כשמראדונה ורמון דיאס מככבים. מנוטי אימן את הנבחרת גם במונדיאל 1982 אך הנבחרת כשלה בניסיונה לשחזר את יכולתה מהמונדיאל הקודם והודחה מהמשחקים. מנוטי המשיך לאמן את הנבחרת עד 1983 בטרם עזב אותה לטובת אימון ברצלונה שגם צירפה את מראדונה לשורותיה באותה שנה. מנוטי לא הצליח להוביל את ברצלונה לאליפות ועזב לאחר שנה.
בין השנים 1985 עד 1997 הספיק מנוטי לאמן את פניארול מאורוגוואי, בוקה ג'וניורס, אתלטיקו מדריד, נבחרת מקסיקו, אינדפנדיינטה וסמפדוריה. ב-2003 שב לאמן לעונה אחת את רוסאריו סנטרל. ב-2006 עבר לאמן במקסיקו, תחילה בפואבלה ולאחר מכן בטקוס.
הישגים

בוקה ג'וניורס - אליפות ארגנטינה (1965)
סנטוס - אליפות פאוליסטה (1968)
הורקאן - אליפות ארגנטינה (מטרופוליטנו 1973)
ברצלונה - גביע המלך הספרדי, גביע הליגה, סופר קאפ ספרדי (1983)
נבחרת ארגנטינה - מונדיאל 1978
נבחרת ארגנטינה הצעירה - גביע העולם עד גיל 20 1979
סימונה אינזאגי

סימונה אינזאגי (באיטלקית: Simone Inzaghi, נהגה "אינצאגי"; נולד ב-5 באפריל 1976) הוא כדורגלן עבר ומאמן כדורגל איטלקי המאמן את אינטר מילאנו.
קריירת מועדונים

אינזאגי החל לשחק כדורגל מקצועי בשנת 1993 במועדון עיר הולדתו, פיאצ'נצ'ה. הוא לא זכה להופיע בשום מסגרת עם הקבוצה הראשונה באותה עונה. בשנה שלאחר מכן, הוא הושאל לקארפי מהליגה פרו (הליגה השלישית באיטליה) את שער הבכורה בקריירה כבש בעונת 1995/1996, כשהושאל לנובארה מהליגה הרביעית. אחרי שני מצבי הלוואה נוספים, אצל לומזנה וברסקלו, אינזאגי חזר לפיאצ'נצ'ה עמה שיחק בסרייה א' בעונת 1998/1999 שתהיה הראשונה שלו בליגה הבכירה של הכדורגל האיטלקי. הוא כבש 15 שערים ב-30 משחקים, נתונים אלו גרמו ללאציו להחתים את אינזאגי בתום אותה עונה.
למרות תחרות קשה בעמדת החלוצים בלאציו, מדיניות הרוטציה של המאמן סוון-יוראן אריקסון עזרו לו להופיע ב-22 מתוך 34 משחקי הקבוצה בסרייה א' בעונת 1999/2000 המוצלחת של לאציו כשאינזאגי מבקיע שבעה שערים. בעונה זו זכתה לאציו בדאבל המקומי, אליפות איטליה, גביע איטלקי. העונה המוצלחת של הקבוצה באה לידי ביטוי גם במסגרת ליגת האלופות, כאשר לאציו הגיעה עד לשלב רבע הגמר כשאינזאגי כובש 9 שערים ב-11 משחקים (כולל ארבעה במשחק בודד מול מארסיי ב-14 במרץ 2000, תוך שהוא משווה בכך שיא שהיה שייך למרקו ואן באסטן מאז 1992).
העונות שלאחר מכן לא כל כך הצליחו, אבל אינזאגי אכן עזר ללאציו לזכות בקופה איטליה פעם נוספת בעונת 2003/2004. בספטמבר של אותה שנה האריך אינזאגי את חוזהו במועדון עד יוני 2009. אינזאגי בילה את המחצית השנייה של עונת 2004/2005 עם סמפדוריה, במסגרת חילופי שחקנים עם המועדון. הוא חזר ללאציו לקראת עונת 2005/2006. לאחר שהופיע רק 12 פעמים בעונה זו במדי לאציו, בעונה שלאחר מכן הצטרף אינזאגי בהשאלה לאטאלנטה. גם באטאלנטה לא הרבה לשחק והופיע רק 19 פעמים בשתי עונות ולא כבש ולו פעם אחת.
אינזאגי חזר ללאציו לקראת עונת 2008/2009 אף על פי שלא היה בתוכניותיו של המאמן דליו רוסי. אינזאגי עשה את הקאמבק שלו בקבוצה בניצחון בגביע 0–2 על קבוצתו לשעבר, אטאלנטה. העונה תסתיים בכך שלאציו תזכה בקופה איטליה, הזכייה השלישית של אינזאגי בגביע, אף על פי שלא שותף במשחק הגמר. בסרייה א', ביצע אינזאגי את הופעתו הראשונה באוקטובר כאשר נכנס כמחליף וכעבור שתי דקות כבש את שער השוויון מול לצ'ה במשחק שהסתיים ב-1-1. היה זה השער הראשון שלו בסרייה א' מאז ספטמבר 2004. בעונה זו הופיע רק ב-12 משחקים על פני שנתיים, ובחר לפרוש בקיץ 2010 בגיל 34.
קריירת מועדונים > קריירה בינלאומית

אינזאגי שיחק שלוש פעמים במדי נבחרת איטליה, כולם במסגרת משחקי ידידות. ההופעה הראשונה שלו באה תחת המאמן דינו זוף ב-29 במרץ 2000, בהפסד 0–2 בחוץ מול ספרד בברצלונה. הוא נכנס כמחליף בדקה ה-60 ושיתף פעולה עם אחיו הגדול, פיליפו. הוא ערך שתי הופעות נוספות עבור ארצו תחת המאמן ג'ובאני טראפאטוני, בניצחון 0–1 על אנגליה בטורינו ב-15 בנובמבר בהמשך אותה שנה והופעה נוספת ב-0–0 נגד רומניה באנקונה, ב-16 בנובמבר 2003.
קריירת אימון > לאציו

לאחר פרישתו נשאר אינזאגי בצוות המועדון של לאציו ובשנים 2010–2016 אימן בקבוצות הילדים והנוער. ב-3 באפריל 2016, הוא מונה למאמנה הזמני של הקבוצה הבוגרת לאחר עזיבתו של סטפאנו פיולי.
בתחילת עונת 2016/2017 הוחלף אינזאגי על ידי מרסלו בייאלסה. עם זאת, לאחר עזיבתו של הארגנטינאי לאחר פחות משבוע מסיבות שאינן ברורות, נבחר אינזאגי לאמן את הקבוצה באופן קבוע. הוא הוביל את הקבוצה למקום החמישי בליגה כמו גם לגמר הגביע האיטלקי, שם הפסיד ליובנטוס. ב־7 ביוני 2017 האריך את חוזהו במועדון עד 2020.
את עונת 2017/2018 החלה לאציו בהדרכתו של אינזאגי בזכייה בסופר קאפ האיטלקי עם ניצחון 2–3 על יובנטוס. לאציו סיימה שוב במקום החמישי בסרייה א', כשהם מפספסים האפשרות להעפיל למוקדמות ליגת האלופות במשחק האחרון בעונה לאחר תיקו ביתי עם 2-2 עם אינטר. בעונת 2018/2019 זכתה הקבוצה בגביע לאחר ניצחון 0–2 על אטאלנטה מה שהעניק לקבוצה מקום אוטומטי בליגה האירופית, בליגה סיימה הקבוצה רק במקום השמיני. ב-22 בדצמבר 2019, אינזאגי זכה בפעם השנייה עם לאציו בסופר קאפ המקומי לאחר ניצחון 1–3 על יובנטוס. את העונה בליגה, עונת 2019/2020, סיימה הקבוצה במקום הרביעי והעפילה לליגת האלופות.
ב-27 במאי 2021, לאחר חמש שנים בתפקיד, עזב אינזאגי את לאציו.
קריירת אימון > אינטר מילאנו

ב-3 ביוני 2021 מונה אינזאגי למאמנה של אינטר מילאנו במקומו של אנטוניו קונטה שזכה עם אינטר באליפות איטליה. באותה עונה אינטר נאלצה למכור כמה משחקני מפתח כדי לאזן את הדוחות הכספיים אשרף חכימי נמכר לפריס סן ז'רמן תמורת 70 מיליון אירו ורומאלו לוקקאו נמכר חזרה לצ'לסי תמורת 115 מיליון אירו. בנוסף אינטר איבדה באותה עונה את הקשר כריסטיאן אריקסן לאחר שהושתל בלבו קוצב לב בעקבות התמוטטות במהלך משחק במסגרת טורניר יורו 2020. למרות זאת אינזאגי רשם השגים מרשימים. תחת הדרכתו בעונתו הראשונה כמנג'ר אינטר, אינזאגי זכה בסופר קאפ האיטלקי ב-12 בינואר 2022, ובקופה איטליה ב-11 במאי 2022, כשהביס את יובנטוס בתום הארכה בשני המקרים, בהתאמה 1–2 בסן סירו ו-2–4 באצטדיון אולימפיקו. אינטר סיימה במקום השני בסרייה א', מרחק שתי נקודות מהיריבה העירונית מילאן, כשהיא הקבוצה ההתקפית הפורייה ביותר עם 84 שערים, ואת קמפיין ליגת האלופות בשמינית הגמר, כשהודחה על ידי ליברפול 1–2 בסיכום (הפסד 0–2) בסן סירו וניצחון 0–1 באנפילד).
גם בעונתו השנייה, אינזאגי הותיר חותם משמעותי ועל אף שאינטר סיימה את העונה במקום הרביעי בסרייה A, הוא זכה שוב בסופר קאפ האיטלקי והדריך את אינטר לזכייה נוספת בקופה איטליה. אבל, אולי ההישג הבולט ביותר שלו היה להוביל את אינטר לגמר ליגת האלופות בפעם הראשונה מזה 13 שנים, לאחר ריצת שלב נוק-אאוט בלתי נשכחת שכללה ניצחון כפול על היריבה העירונית מילאן בחצי הגמר (3-0 בסיכום). במשחק הגמר אינטר הפסידה 0–1 למנצ'סטר סיטי ב-5 בספטמבר 2023, אינזאגי האריך את חוזהו עם אינטר עד 2025.
ב-15 בינואר 2024, אינזאגי הגיע למקום השלישי בפרס מאמן השנה של פיפ"א לשנת 2023.
סטטיסטיקות כמאמן

נכון ל-3 ביוני 2021
| קבוצה | מאז | עד | מאזן> מ | מאזן> נצ | מאזן> ת | מאזן> הפ | מאזן> % נצ |
| --- | --- | --- | --- | --- | --- | --- | --- |
| לאציו | 3 באפריל 2016 | 27 במאי 2021 | 251 | 134 | 45 | 72 | 53.39 |
| אינטר מילאנו | 1 ביוני 2021 | הווה | 146 | 98 | 24 | 24 | 67.12 |
| סך הכל | סך הכל | סך הכל | 397 | 232 | 69 | 96 | 58.44 |
חיים אישיים

אינזאגי יליד פיאצ'נצ'ה, אמיליה-רומאניה. סימונה הוא אחיו הצעיר של פיליפו אינזאגי, כדורגלן עבר אף הוא ומאמן כדורגל בהווה. פיליפו נחשב לאחד החלוצים הגדולים בהיסטוריה בכדורגל האיטלקי וזכה בכל התארים האפשריים באיטליה כולל ליגת האלופות וגביע העולם.
לסימונה אינזאגי שני בנים, טומאסו (נולד ב-29 באפריל 2001) שנולד ממערכת היחסים של סימונה עם השחקנית ומגישת הטלוויזיה אלסיה מרקוזי, ולורנצו (נולד ב-14 באפריל 2013) שנולד ממערכת היחסים של סימונה עם גאיה לוקארילו.
תארים > כשחקן > לאציו

אליפות איטליה: 1999/2000
הגביע האיטלקי (3): 1990/2000, 2003/2004, 2008/2009
הסופר קאפ האיטלקי: 2000, 2009
הסופר קאפ האירופי: 1999
תארים > כמאמן > לאציו

גביע איטלקי: 2018/2019
הסופר קאפ האיטלקי: 2017, 2019
תארים > כמאמן > אינטר מילאנו

הסופר קאפ האיטלקי: 2021, 2022, 2023
גביע האיטלקי: 2021/2022, 2022/2023
אליפות איטליה: 2023/2024
הערות שוליים

↑  UEFA.com, New deal for Inzaghi, UEFA.com, ‏15 בספטמבר 2004 (באנגלית)
↑  Lazio, Rossi: "Nulla contro Simone Inzaghi" - TUTTOmercatoWEB.com, www.tuttomercatoweb.com (באיטלקית)
↑  La Spagna chiude all' angolo l' Italia, web.archive.org, ‏2013-10-29
↑  Official: Lazio sack Pioli | Football Italia, www.football-italia.net
↑  "Lazio: Marcelo Bielsa quits as coach of Serie A side after two days". BBC Sport (באנגלית בריטית). 2016-07-08. נבדק ב-2020-07-01.
↑  Editorial, Comunicato 08.07.2016, www.sslazio.it (באנגלית)
↑  Official: Inzaghi at Lazio until 2020 | Football Italia, www.football-italia.net
↑  מערכת ONE, רשמי: סימונה אינזאגי מאמנה החדש של אינטר, באתר מערכת ONE, ‏3 ביוני 2021
↑  פרסי השנה של פיפא, באתר FIFA, ‏15.1.2024
↑  Simone Inzaghi come il fratello: "Sogno di allenare la Lazio" | Goal.com, www.goal.com
↑  Alessia Marcuzzi con Francesco Facchinetti, Simone Inzaghi, Mia e Tomm..., Oggi - Gossip (באיטלקית)
↑  Simone Inzaghi papà! Gaia Lucariello gli ha donato Lorenzo, Oggi - People (באיטלקית)
עין מצב

| --- | --- |
אין תמונה חופשית
 שם נוסף:  עין ג'היר
 מיקום המעיין
 מחוז:  השומרון
 אזור:  גיתית
 קואורדינטות:  32°4′24.02″N 35°22′55.6″E﻿ / ﻿32.0733389°N 35.382111°E﻿ / 32.0733389; 35.382111
 נתוני המעיין
 סוג זרימה:  מעיין איתן
 סוג נביעה:  מעיין שכבה
 גישה למעיין
 נגישות לציבור:  פתוח
 דרך גישה:  מכביש 505 כק"מ מערבית לגיתית, יש כביש עפר צפונה שאחרי כ-2 ק"מ שהופך לשביל, עד המעיין.
  (למפת דרום השומרון מוגדלת) עין מצב(למפת דרום השומרון רגילה) עין מצב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין מצב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין מצב
עין מצב (בערבית "עין ג'היר") הוא מעיין שכבה בדרום השומרון, צפונית לכביש 505. גודל הבריכה 4X4 מטר ועומקה כמטר וחצי. ליד המעיין עץ תאנה גדול. בחורף ובאביב יש סביב המעיין פריחה מגוונת של פרחי הר ומדבר.
ב-2011 המעיין שופץ על ידי תלמידי המכינה הקדם צבאית "ארזי הלבנון" שבמעלה אפרים.
לקריאה נוספת

אל המעיין: כל החלומות מתגשמים בספר אחד – מאת משה קוסטה. בהוצאת ספריית בית אל 2008. עמוד 135
"ההר הטוב הזה – מסלולים ואתרים בדרום השומרון" מאת דניאל אלדר ויוסף ירושלמי הוצאת בית אל ירושלים תשס"ט 2009.
מפת טיולים וסימון שבילים 7: השרון והשומרון.
הערות שוליים

↑  http://www.shechem.org/teva/meinjahir.php
| מעיינות השומרון |
| --- | --- | --- |
| צפון ומרכז השומרון | מעיין הגבורה • עין עוז • מעיין כפיר (עין אל-כבירה) • בריכת ישמעאל • עין מח'נה (מעיין עמשא) • מעיין עטרת • עין קנה • מעיין אייל |  |
| מזרח השומרון ובקעת הירדן | חמאם אל-מליח • עין סמיה • עינות פצאל • עין סוכות • עין מצב • עין ברווז (עין גבול) |  |
| דרום השומרון ובנימין | עינות זרקא (נחל נטוף) • עין בובין (מעיין דני) • מעיין הקשת (מעיין מאיר) • מעיין טלמון • עיינות ענר • עין אגוז |  |
ססאר אראוחו

ססאר נאוול אראוחו וילצ'ס (בספרדית: César Nahuel Araújo Vilches; נולד ב-2 באפריל 2001 במונטווידאו שבאורוגוואי) הוא כדורגלן אורוגוואי המשחק בעמדת הקשר האחורי בקבוצת אורלנדו סיטי מה-MLS.
קריירת מועדונים

אראוחו גדל במחלקות הנוער של מרקוני FC ומונטווידאו וונדררס. בשנת 2019 החל לשחק בקבוצה הבוגרת של מונטווידאו וונדררס במסגרת ליגת העל האורוגוואית. הוא ערך 59 הופעות ליגה במדי המועדון.
ב-7 בינואר 2022 חתם אראוחו באורלנדו סיטי מה-MLS. ב-27 בפברואר ערך את הופעת הבכורה שלו במועדון, בניצחון 2-0 על מונטריאול במסגרת הליגה. ב-27 ביולי הבקיע את שערי הבכורה שלו במועדון, צמד שערים בניצחון 5-1 על ניו יורק רד בולס במסגרת שלב חצי הגמר של גביע ארצות הברית הפתוח לעונת 2022. הוא שיחק גם במשחק הגמר של הטורניר, בו זכתה קבוצתו.
חיים אישיים

אראוחו הוא אחיו הצעיר של כדורגלן פואבלה מקסימיליאנו אראוחו.
תארים

גביע ארצות הברית הפתוח (1): 2022
הערות שוליים

↑  Orlando City SC Acquires Uruguayan Midfielder César Araújo באתר הרשמי של אורלנדו סיטי, 7 בינואר 2022 (באנגלית)
↑  Debutantes de la 4a fecha del Torneo Apertura 2020 באתר הרשמי של התאחדות הכדורגל האורוגוואית, 13 באוגוסט 2020 (בספרדית)
עיט קטן

| עיט קטן |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עיטים
סוג:: עיט קטן
מין:: עיט קטן
שם מדעי
 Hieraaetus morphnoides ‏גולד, 1841
תחום תפוצה
 תפוצת העיט הקטן באדום.

עיט קטן (שם מדעי: Hieraaetus morphnoides) הוא מין של עיט הנפוץ ברחבי אוסטרליה. ישנו מין דומה לו מאוד – עיט גמדי (Hieraaetus weiskei) החי בגינאה החדשה.
אורכו 45–55 ס"מ ומשקלו 815 גרם ומוטת הכנפיים באורך 120 ס"מ. הוא קרוב למיני הסוג עיט וגם למין הנכחד מניו זילנד עיט האסטי. עיט זה בעל ציצה קטנה מאחורי הראש הזהוב. הכנפיים חומות והבטן והרגליים לבנים. הוא מצוי בכל רחבי אוסטרליה למעט המדבריות של דרום מערב אוסטרליה. הוא מצוי באזורים ממוזגים וטרופיים, בביצות ובערבות יבשות.
מין זה הוא השני בגודלו דורסי אוסטרליה לאחר המין עיט מחודד זנב והוא טורף ראשי המחפש בעיקר יונקים קטנים כמו מכרסמים, בנדיקוטים, בטונגים (Bettongia) ווולבים קטנים. הוא ניזון גם מעופות וזוחלים קטנים ואף מחרקים גדולים. הוא ניזון מנבלות, בעיקר ליד כבישים סואנים.
הערות שוליים

↑  עיט קטן באתר הרשימה האדומה של IUCN
עיקור (מיקרוביולוגיה)

מכשיר אוטוקלב לעיקור בחום לח
עיקור (בלועזית: סטריליזציה) הוא חיסול של מיקרואורגניזמים מחוץ לגוף כולל נבגים. חפץ או משטח בו קיים העדר מוחלט של יצורים חיים נקרא מעוקר (סטרילי). נגיפים, אף שאינם יצורים חיים, מוכרחים אף הם להיעדר מחפץ מסוים על מנת שיוגדר כסטרילי.
הרג מיקרואורגניזמים בתוך הגוף, תוך שימוש בתרופות (אנטיביוטיקה, למשל), אינו נחשב לעיקור. ההבדל בין עיקור וחיטוי הוא שבראשון המטרה היא חיסול כל המיקרואורגניזמים, ואילו בשני ההתמקדות היא בחיסול הפתוגנים (המיקרואורגניזמים גורמי המחלות) בלבד. בנוסף, חיטוי מתייחס כמעט תמיד לשיטות כימיות, ואילו את שיטות העיקור ניתן לחלק לשתי קטגוריות: שיטות פיזיות ושיטות כימיות. לעיתים, במיוחד ביום-יום, אין הקפדה יתרה על הפרדה בין שני המושגים, עיקור וחיטוי.
כדי לבדוק את הסטריליות של חפץ מסוים, ניתן, אם החפץ אינו גדול במיוחד, לטבול אותו במצע נוזלי לגידול מיקרואורגניזמים (אגר, למשל) למשך כמה ימים. אם מיקרואורגניזמים היו על גבי החפץ, הללו יתרבו במצע הגידול ויהפכו אותו לעכור; מצע גידול בו הוטבל חפץ מעוקר יישאר צלול.
עיקור פיזי

קיימות שלוש שיטות פיזיות עיקריות לעיקור:
סינון (פילטריזציה). שיטה זו מיועדת לנוזלים אותם מעוניינים לעקר. הנוזל מועבר דרך מסנן (פילטר) בעל נקבים זעירים. מיקרואורגניזמים הגדולים מהנקבים נותרים על-גבי המסנן. חסרונות: מיקרואורגניזמים רבים קטנים מהנקבים הזעירים ביותר שניתן לייצר; השיטה אינה גמישה, ומיועדת לנוזלים בלבד. יתרונות: שיטה זולה, מהירה ופשוטה, אשר אינה מצריכה רכישת ציוד יקר.
קרינה. מיקרואורגניזמים רבים רגישים לסוגי קרינה שונים. במיוחד נהוג להשתמש בקרינה על-סגולה (UV).
חום . מעל לטמפרטורה מסוימת לא קיימים יצורים המסוגלים לחיות. גם הציוד עצמו אותו מעוניינים לעקר יכול להיות רגיש לחום, ולפיכך לא ניתן להשתמש בשיטה זו בכל מצב. יתרון העיקור בחום הוא ההרג המוחלט של כל המיקרואורגניזמים, כולל נבגים (דבר ששתי השיטות הקודמות אינן משיגות תמיד). מבדילים בין שתי דרכים לעיקור בחום:
חום "יבש": חימום בתנור ב-160-180 מעלות צלזיוס או העברת הציוד בלהבת אש. בשיטה זו ניתן לעקר מחטים, לולאות לזריעת חיידקים וכדומה (בעיקר ציוד מתכתי וזכוכית).
חום "לח": חשיפת הציוד למים רותחים או לאדים. המכשיר הנפוץ ביותר לעיקור בחום לח הוא האוטוקלב (Autoclave). יתרון שיטה זו הוא שניתן לעקר בעזרתה כמעט כל חפץ שאינו רגיש לחום (באוטוקלב מדובר בטמפרטורה של 121 מעלות צלזיוס), כולל בגדים, ציוד זכוכית, מתכת, עץ ועוד.
עיקור כימי

כימיקלים רבים קטלניים לרוב היצורים החיים. חומרים רבים הם קטלניים עבור יצורים מסוימים אך אינם מזיקים ליצורים אחרים, מהווה הדבר יתרון לעיקור הכימי, בכך שניתן לבצע עיקור סלקטיבי, בו מחסלים רק סוג מסוים של אורגניזם.
כימיקלים מעקרים רבים הם קטלניים אף לאדם, והשימוש בהם מוגבל לפיכך רק לציוד שאינו בא במגע עם בני אדם.
עיט קטן (סוג)

| עיט קטן |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עיטים
סוג:: עיט קטן
שם מדעי
 Hieraaetus ‏קאופ, 1844

עיט קטן (שם מדעי: Hieraaetus) הוא סוג של עיט ממשפחת הנציים המכיל שלושה מינים והוא קרוב לסוג עיט וכן לסוג היחידי עיט-נצי אדום-בטן. שלושת המינים שוכנים באוסטרליה, גינאה החדשה ואפריקה. הם קטנים יותר משאר העיטים, מה שנתן להם את שמם.
מינים

עיט קטן (Hieraaetus morphnoides) – נפוץ באוסטרליה
Hieraaetus weiskei – נפוץ בגינאה החדשה
עיט ארייס (Hieraaetus ayresii) – נפוץ בדרומה של אפריקה
בעבר שויכו לסוג גם המינים: עיט וולדברג, עיט המגף, עיט ניצי ועיט אפריקני שעברו לסוג עיט והמין עיט-נצי אדום-בטן, שעבר לסוג יחידי. מספר חוקרים גם משייכים לפה את המין הנכחד עיט האסטי.